นักท่องเที่ยวต่างชาติเข้าประเทศกว่า 40,000 คนวัน คาดสิ้นปีนี้จะมีนักท่องเที่ยวสูงกว่า 9.5 ล้านคน
นายยุทธศักดิ์ สุภสร ผู้ว่าการการท่องเที่ยวแห่งประเทศไทย (ททท.) เปิดเผยถึงการเดินทางของนักท่องเที่ยวต่างชาติเข้าประเทศไทยนับตั้งแต่วันที่ 1 กรกฎาคม 2565 เป็นต้นไป ซึ่งได้ยกเลิกระบบ Thailand Pass ส่งผลให้มีจำนวนนักท่องเที่ยวต่างชาติเข้าไทยเพิ่มขึ้นเป็น  38,000-40,000 คนต่อวัน จากเดือนมิถุนายนที่ผ่านมา อยู่ที่ 25,000-30,000 คนต่อวัน หากนักท่องเที่ยวต่างชาติยังเดินทางเข้ามาด้วยจำนวนปัจจุบันอย่างต่อเนื่อง จะทำให้มีนักท่องเที่ยวต่างชาติเกิน 1 ล้านคน/เดือน ขณะที่ ททท. คาดการณ์ว่าในไตรมาสที่ 3 ตั้งแต่เดือน กรกฎาคม - กันยายน จะมีนักท่องเที่ยวต่างชาติเดือนละ 1 ล้านคน และไตรมาสที่ 4 ตั้งแต่เดือนตุลาคม - ธันวาคม จะมีนักท่องเที่ยวเดินทางอยู่ที่เดือนละ 1.5 ล้านคน รวมตลอดทั้งปีนี้ 9.5 ล้านคน แต่ยังต้องแก้ปัญหาในเรื่องเที่ยวบินเข้าประเทศไทยที่ยังมีจำนวนน้อยก่อน